**Lisa 1**

**Ideekonkursi tingimused:**

* Luua Tamme-Lauri tamme mahalangenud haruoksast **istumist võimaldav skulpturaalne objekt**, mis paigutatakse Tamme-Lauri tamme alale.Eesti kultuurilisest pärandist tulenevalt on Tamme-Lauri tamme puhul tegemist pühapuuga ja ümbritsev ala on pühapaik (puu võraga piirnev ala). Eelnevat arvesse võttes tuleb skulpturaalse objekti kavandamisel arvestada pühapaikade tavadest ja kaitseseadusest tulenevate piirangutega ning arvestada kohaliku kogukonna esindaja soovidega.
* Skulpturaalse objekti valmistamiseks on rangelt soovituslik kasutada vaid Tamme-Lauri tamme haruoksa materjali. Valmistamiseks ja paigaldamiseks ei ole lubatud kasuta sünteetilisi ega muid pühapaika mitte sobivaid materjale (sh betoon, kruvid jne)
* Stiliseerimisel tuleb vältida modernseid lahendusi. Eelistada tuleks looduslähedast vormikeelt ja arvestada pühapaiga tavadega ning hoida üldmulje terviklikkust.
* Skulpturaalne objekt ei tohi olla liiga silmatorkav ega tõmbama pühapuult tähelepanu enda peale.
* Kui paigaldamiseks on vajalik tasandada maapinda või kaevata auke, tohib seda teha vaid väljaspool puuvõraga piirnevat ala. Ei ole lubatud rajada betoonist aluseid ega vundamente, kuid väljaspool võra ala on võimalik kasutada alusena maasse kaevatud maakive.
* Osaleja peab esitama kavandi ja oma projekti kirjelduse planšeti kujul ning mudeli (materjal vabalt valitud) anonüümselt märksõnaga.
* Materjalina tuleb kasutada Tamme-Lauri tamme haruoksa osad, põhiosa pikkus on 2,7m ja läbimõõt, ~60cm.

**Tähtaeg:** esimese etapi valmidus 20.02.2025

Kavandite esitamise tähtaeg 05.05.2025

Žürii koosolek 14.05.2025

Töö teostamise tähtaeg 01.08.2025

**Hindamise kriteeriumid:**

* Konkursi tingimustega arvestamine
* Etteantud materjalist kinnipidamine. Materjali looduslike vormide tunnetamine ja selle iseärasuste oskuslik ning leidlik kasutamine skulpturaalse objekti kavandamisel.
* Objekti sobivus Tamme-Lauri tamme ümbritseva keskkonnaga ning vastavus pühapaiga tavadega.
* Teostatavus
* Kavandite mudelite loetavus ja idee presenteerimine.

**Hindamiskomisjoni liikmed:**

1. RMK esindaja/d
2. Pallas ja Pallase skulptuuriosakonna esindaja/d
3. Muinsuskaitseameti looduslike pühapaikade ja arheoloogia nõunik Krista Karro
4. Ahto Kaasik, pühapaikade alane spetsialist
5. Airi Konnula, Urvaste kogukonna esindaja
6. Teostaja Puu Vägi OÜ esindaja

**Auhinnad konkursi võitjatele:**

1. Esimene koht 500 eurot
2. Teine koht 300 eurot
3. Kolmas koht 200 eurot

Auhinnaraha vormistatakse stipendiumina, nendele summadele lisandub tulumaks.

**Objekti teostamine:**

* Konkursi võitnud kavandi alusel on skulpturaalse objekti teostaja Puu Vägi OÜ, kellel on analoogsete puidust objektide valmistamisel aastate pikkune kogemus.
* Konkursi võitja peab arvestama autori järelvalve kohustusega objekti valmistamisprotsessi jooksul, st olema kättesaadav, kui teostajal tekivad küsimused. Konkursi võitjal on võimalus eeliskorras aktiivselt osaleda objekti valmistamise protsessis õppepraktika korras. Kui võitja sellest võimalusest loobub on see võimalus ka teistel konkursist osavõtnutel. Järelvalve kohustus õppepraktika alla ei lähe.

Õppekonkursi juhendaja Dmitry Gorbushin dmitry.gorbushin@pallasart.ee +372 56979803

Teostaja Puu Vägi OÜ, kontakt Andres Rattasepp info@puuvagi.ee +372 5553 9677